Symon, decanus christianitatis et canonicus Lingonensis, universis presentes litteras inspecturis, in Domino salutem. Noverit universitas vestra quod nos vidimus, legimus verbo ad verbum litteras venerabilis patris fratris Hugonis, divina miseratione Lingonensis episcopi, non abolitas nec in aliqua parte sui viciatas sub hac forma : [a] Frater, Hugo, divina miseratione Lingonensis ecclesie minister humilis, dilecto in Christo decano christianitatis Lingonensis, salutem in Domino. Parisium presbiterum Latoiema) presentem, qui resignavit in manu nostra si quid juris habebat in ecclesia de Valle Baonis ex incuratione alias sibi facta, nos ad eandem ecclesiam vacantem ad presentationem abbatisse de Valle Baoni de novo noveritis admisisse, unde vobis mandamus quatinus ipsum in corporalem possessionem dicte ecclesie, judicatis adhibitis sollempnitatibus que solent circa factum hujusmodi adhiberi. Datum apud Burgum, in octabas nativitatis beate Marie anno Domini M° CC° XL° V°. [b] Nos vero, mandato domini episcopi supradicto recepto, dictum Parisium in corporalem possessionem dicte ecclesie per Dominicum presbiterum fecimus induci. Datum anno Domini M° CC° XL° V°, mense septembri.